Document ID: 31997R0998

KOMISSION ASETUS (EY) N:o 998/97,
annettu 3 päivänä kesäkuuta 1997,
yleisen monivuotisen tullietuusjärjestelmän soveltamisesta vuosina 1995-1998 tiettyihin kehitysmaista peräisin oleviin teollisuustuotteisiin annetun neuvoston asetuksen (EY) N:o 3281/94 liitteiden muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yleisen nelivuotisen tullietuusjärjestelmän soveltamisesta vuosina 1995-1998 tiettyihin kehitysmaista peräisin oleviin teollisuustuotteisiin annetun neuvoston asetuksen (EY) N:o 3281/94 (1), sellaisena kuin se on viimeksi muutettuna komission asetuksella (EY) N:o 2447/96 (2), ja erityisesti sen 15 artiklan 3 kohdan ja 19 artiklan,
sekä katsoo, että
asetuksen (EY) N:o 3281/94 15 artiklan 3 kohdassa säädetään menettelystä muutosten tekemiseksi asetuksen liitteisiin I ja II yhdistettyyn nimikkeistöön tehtyjen muutosten vuoksi,
komission asetus (EY) N:o 480/97 (3) muuttaa 1 päivästä huhtikuuta 1997 yhdistettyä nimikkeistöä, sellaisena kuin se on liitettynä komission asetukseen (EY) N:o 1734/96 (4), jotta otettaisiin huomioon WTO:n yhteydessä käydyt keskustelut, joissa sovittiin, että tiettyjä lääkeaineita koskeva tullittomuus olisi peruutettava tiettyjen tuotteiden osalta; kyseiset tuotteet on poistettu yleisestä tullietuusjärjestelmästä ainoastaan tullittomuutensa perusteella ja sen vuoksi on aiheellista sisällyttää ne uudestaan asetuksen (EY) N:o 3281/94 liitteen I luetteloihin, silloin kun tullit otetaan uudestaan käyttöön; tämän vuoksi on aiheellista mukauttaa liitettä vastaavasti 1 päivästä huhtikuuta 1997, ja
tämän asetuksen määräykset vastaavat yleisten tullietuuksien komitean käsitystä,
ON ANTANUT TÄMÄN ASETUKSEN:
1 artikla
Asetuksen (EY) N:o 3281/94 liite I mukautetaan kuten tässä liitteessä osoitetaan.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä huhtikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä kesäkuuta 1997.

Labels: 3
15
19
1